Επιδημιολογία της κατάθλιψης σε κυήσεις υψηλού κινδύνου
Creators: name: Μπούση, Βασιλική Γεωργίου
Publisher: name: Aristotle University of Thessaloniki
Year: 2019
Subjects: Κατάθλιψη κύησης
Κύηση υψηλού κινδύνου
Μαιευτικές επιπλοκές
Antenatal depression
High-risk pregnancy
Obstetric complications

description: Υπόβαθρο: Η κατάθλιψη κατά τη διάρκεια της κύησης είναι ένα κοινό πρόβλημα ψυχικής υγείας μεταξύ εγκύων γυναικών που επηρεάζει αρνητικά τόσο την πορεία της κύησης όσο και την υγεία της ίδιας της μητέρας. Επιπλέον, γυναίκες σε κύηση υψηλού κινδύνου λόγω μαιευτικών επιπλοκών φαίνεται να έχουν αυξημένο κίνδυνο εκδήλωσης κάποιας καταθλιπτικής διαταραχής. Σκοπός: Σκοπός αυτής της μελέτης είναι να διερευνήσει την επίπτωση της κατάθλιψης κατά την κύηση μεταξύ γυναικών με κυήσεις υψηλού κινδύνου και να αναγνωρίσει πιθανούς συσχετιζόμενους παράγοντες, προστατευτικούς ή επιβαρυντικούς. Μέθοδος: Πραγματοποιήθηκε βιβλιογραφική ανάλυση χρησιμοποιώντας τη βάση δεδομένων Pubmed, για να αναγνωριστούν μελέτες γραμμένες στην αγγλική γλώσσα μέχρι και τις 31.12.2018, οι οποίες να παρέχουν δεδομένα σχετικά με την επίπτωση της κατάθλιψης σε κυήσεις υψηλού κινδύνου και συσχετιζόμενους παράγοντες. Αποτελέσματα: Η επίπτωση της κατάθλιψης μεταξύ εγκύων υψηλού κινδύνου στις μελέτες που αναλύθηκαν κυμαίνεται μεταξύ 12,5% και 44,2%. Οι συσχετιζόμενοι παράγοντες που αναγνωρίστηκαν ως στατιστικά σημαντικοί σε μερικές από τις μελέτες περιλαμβάνουν την ηλικία της μητέρας, το μορφωτικό επίπεδο της μητέρας, τον τόπο διαμονής, την ποιότητα της σχέσης με το σύντροφο, την παρακολούθηση της κύησης, σκέψεις τεχνητής διακοπής της κύησης, κάπνισμα, ιστορικό διαβήτη κύησης, ιστορικό ψυχικής νόσου, άγχος, αριθμό γεννήσεων , αριθμό κυήσεων, ηλικία κύησης, διάγνωση ανεπάρκειας τραχήλου, σοβαρότητα προεκλαμψίας και ολιγοϋδράμνιου. Συμπεράσματα: Τα ευρήματα των μελετών που αναλύθηκαν υποδεικνύουν ένα μεγαλύτερο ποσοστό επίπτωσης κατάθλιψης μεταξύ εγκύων με γυναικολογικές επιπλοκές σε σχέση με αυτό του γενικού πληθυσμού εγκύων, αναδεικνύοντας έτσι την ανάγκη για πιο αυστηρό προσυμπτωματικό έλεγχο μεταξύ αυτών των γυναικών. Η αναγνώριση επιπρόσθετων συσχετιζόμενων παραγόντων χρήζει επίσης κλινικής προσοχής. Απαιτείται πρόσθετη έρευνα ώστε να αναπτυχθούν στηριγμένες σε επιστημονικά δεδομένα αποτελεσματικές μέθοδοι προσυμπτωματικού ελέγχου και ανάλογες παρεμβάσεις
description: Background: Antenatal depression is a common mental health problem among pregnant women that negatively influences maternal and neonatal outcomes. Furthermore, women with obstetric complications, defined as high risk, seem to be at increased risk for developing depressive symptomatology. Objectives: The purpose of this study is to investigate the prevalence of antenatal depression among pregnant women with high risk pregnancies and to identify possible associated factors.Methods: A literature analysis using Pubmed database was conducted, to identify studies written in English and published up to 31.12.2018 with data on the prevalence of antenatal depression and associated factors among high risk pregnancies due to obstetric complications. Results: The prevalence of antenatal depression among pregnant women with high risk pregnancies ranges from 12,5% to 44,2% among the reviewed studies. The associated factors that have been statistically significantly associated with antenatal depression among pregnant women with obstetric complications include maternal age, maternal education, dwelling place, relationship with the partner, previous psychiatric diagnosis, perceived stress, antenatal attachment, abortion thoughts, smoking, past history of GDM, parity, number of pregnancies, gestational age, threatened preterm labor and severity of preeclampsia and oligohydramnios